**PREKIŲ VIEŠOJO PIRKIMO-PARDAVIMO SUTARTIS**

20............................ Nr.

*(sudarymo vieta)*

**I. SPECIALIOJI DALIS**

**Kertinis valstybės telekomunikacijų centras**, atstovaujamas direktoriaus Evaldo Serbentos, veikiančio pagal įstaigos nuostatus (toliau – **Pirkėjas**), ir

UAB „Blue Bridge MSP“, atstovaujama pardavimų direktoriaus Gintauto Bazio, veikiančio pagal įgaliojimą (toliau – **Pardavėjas**),

toliau kartu šioje prekių viešojo pirkimo-pardavimo sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu (toliau – VPĮ),

sudarė šią prekių viešojo pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

|  |
| --- |
| 1. **Sutarties objektas**   1.1. **Pardavėjas** įsipareigoja parduoti ir pristatyti **elektroninio pašto apsaugos sprendimą** (toliau – Prekės), atitinkančios Sutarties 1 priede „**Techninė specifikacija**“ (toliau – 1 priedas) nustatytus ir kitus Sutartyje numatytus reikalavimus.  1.2. **Pirkėjas** įsipareigoja priimti Sutarties 1 priede pateiktas Sutarties reikalavimus atitinkančias Prekes ir už jas sumokėti Sutartyje nustatyta tvarka. |
| **2. Sutarties kaina**  2.1. Sutarties bendra kaina – 467 060,00 Eur (keturi šimtai šešiasdešimt septyni tūkstančiai šešiasdešimt eurų 00 centų), įskaitant pridėtinės vertės mokestį (toliau – PVM).  2.2. Sutarčiai taikoma **fiksuotos kainos** kainodara.  2.3. Į prekių kainą turi būti įskaičiuoti visi mokesčiai ir visos **Pardavėjo** išlaidos, susijusios su prekių pardavimu, pristatymu, sumontavimu, diegimu, testavimu, techninės dokumentacijos parengimu, apmokymu (32 akademinės val.), konsultavimu eksploatavimo klausimais (100 val.) bei visi mokesčiai ir išlaidos, galinčios turėti įtakos prekių kainoms ar galinčios atsirasti vykdant šią Sutartį. Sudarydamas šią Sutartį, **Pardavėjas** įvertina visas prekių apimtis bei prisiima riziką dėl išlaidų dydžių svyravimo. |
| **3. Prekių pristatymo vieta, terminas ir sąlygos**  3.1. Prekių ir su jomis susijusių paslaugų tiekimo trukmė/terminas:  3.1.1. **Pardavėjas** prekes turi pristatyti ne vėliau kaip per  **2 (du) mėnesius** nuo sutarties sudarymo dienos;  3.1.2. **Pardavėjas** paslaugas numatytas Sutarties 1 priedo 2.1.1-2.1.10 punktuose turi suteikti ne vėliau kaip per **30 (trisdešimt) kalendorinių dienų** nuo Prekių pristatymo **Pirkėjui** dienos;  3.1.3. **Pardavėjas** paslaugas numatytas Sutarties 1 priedo 2.1.11-2.1.12 punktuose turi suteikti ne vėliau kaip per **30 (trisdešimt) kalendorinių dienų** nuo Prekių pristatymo **Pirkėjui** dienos;  3.1.4. **Pardavėjas** paslaugas numatytas Sutarties 1 priedo 2.2 punkte turi suteikti ne vėliau kaip per **30 (trisdešimt) kalendorinių dienų** nuo Prekių įdiegimo ir testavimo pabaigos dienos;  3.1.5. **Pardavėjas** Sutarties 1 priedo 3.19 punkte nurodytu Prekių garantiniu laikotarpiu turi teikti konsultacijas, numatytas Sutarties 1 priedo 2.3 punkte, Prekių eksploatavimo klausimais.  3.2. Prekės pristatymo vieta – Pilies g. 23, Vilnius.  3.3. **Pirkėjas** įsipareigoja priimti iš **Pardavėjo** tinkamas Prekes, pasirašant Prekių perdavimo–priėmimo aktą, kuris siunčiamas elektroniniu paštu [info@kvtc.gov.lt](mailto:info@kvtc.gov.lt) ir už jas sumokėti vadovaujantis Sutarties specialiosios dalies 4 punkto sąlygomis.  3.4. **Pardavėjas** privalo užtikrinti, kad Sutarties sudarymo ir vykdymo metu neatsirastų aplinkybių, nurodytų Viešųjų pirkimų įstatymo 45 straipsnio 21 dalyje. **Pirkėjas** turi teisę bet kuriuo metu pareikalauti **Pardavėjo** pateikti pagrindžiančius dokumentus, nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje. **Pardavėjas** privalo pateikti **Pirkėjo** prašomus dokumentus ne vėliau kaip per 10 darbo dienų nuo prašymo gavimo dienos. |
| **4. Apmokėjimo tvarka**  4.1. **Pirkėjas** su **Pardavėju** atsiskaito už pristatytas Prekes Sutarties bendrosios dalies 4.1 papunktyje nustatyta tvarka.  4.2. Avanso mokėjimas nenumatomas.  4.3. Vykdant Sutartį, PVM sąskaitos faktūros turi būti teikiamos naudojantis informacinės sistemos „E. sąskaita“ priemonėmis, nurodant **Pirkėją,** Gavėją (jeigu sutartyje yra numatytas Gavėjas) Sutarties numerį ir datą. Jeigu **Pardavėjas** nepateikia sąskaitos informacinės sistemos „E. sąskaita“ priemonėmis, mokėjimas neatliekamas.  4.4. **Pardavėjas** įsipareigoja išrašomoje PVM sąskaitoje faktūroje vartoti tuos pačius prekių pavadinimus ir mato vienetus, kokie yra parašyti Sutarties 1 priede. |
| **5. Pirkėjo teisė vienašališkai nutraukti Sutartį**  5.1. **Pirkėjas** turi teisę Sutarties bendrosios dalies 9.2 papunktyje nustatyta tvarka šią Sutartį nutraukti:  5.1.1. **Pardavėjui** vėluojant pristatyti Prekes daugiau kaip **30 (trisdešimt)** **kalendorinių dienų** nuo Sutarties specialiosios dalies 3.1.1 papunktyje numatyto termino;  5.1.2. **Pardavėjas** per nustatytą terminą **Pirkėjui** nepateikia Sutarties specialiosios dalies 3.4 punkte nurodytų dokumentų;  5.1.3. paaiškėja, kad yra aplinkybė, atitinkanti bent vieną iš nurodytų VPĮ 45 straipsnio 21 dalyje.  5.2. Kiti vienašalio Sutarties nutraukimo atvejai numatyti Sutarties bendrosios dalies 9.2 papunktyje. |
| **6. Prekių kokybė**  Prekė privalo atitikti Sutartyje ir jos prieduose nustatytus reikalavimus. |
| **7. Garantiniai įsipareigojimai**  7.1. **Pardavėjo** pristatytų Prekių kokybės garantijos/tinkamumo naudoti terminai: **60 (šešiasdešimt) mėnesių**.  7.2. Sutarties Bendrosios dalies 6.3 punkte nurodytas terminas: **5 (penkios) darbo dienos.** |
| **8. Papildomas prievolių įvykdymo užtikrinimas**  8.1. Sutarties įvykdymui užtikrinti banko garantijos ar draudimo bendrovės laidavimo rašto nereikalaujama. |
| **9. Kitos sąlygos**  9.1. Sutarties Bendrosios dalies 11.1 punkte nurodytų Šalių iš anksto sutartų minimalių nuostolių dydis yra – **0,2 (dvi dešimtosios)** proc. nuo nepristatytų prekių kainos be PVM už kiekvieną uždelstą dieną;  9.2. Sutarties Bendrosios dalies 11.3 punkte nurodytų Šalių iš anksto sutartų minimalių nuostolių dydis yra – **0,2 (dvi dešimtosios) proc.** nuo prekių, kurių trūkumai nepašalinti, ar prekių, kurios yra nepakeistos, kainos be PVM už kiekvieną uždelstą dieną;  9.3. Sutarties Bendrosios dalies 11.4 punkte nurodytų Šalių iš anksto sutartų minimalių nuostolių dydis yra **7 (septyni) proc.** nuo Sutarties kainos be PVM.  9.4. Nenugalimos jėgos aplinkybių trukmė – **30 (trisdešimt) dienų**, taikant Sutarties Bendrosios dalies 9.1.2 punkto sąlygas.  9.5. **Pardavėjas** šiai Sutarčiai vykdyti subtiekėjo (-ų) nepasitelks.  9.6. **Pardavėjo** pasiūlyme nurodytas subtiekėjas (-ai) gali būti pakeičiamas (-i) kitu (-ais) Sutartyje nenurodytu (-ais) subtiekėju (-ais) tik šiais atvejais:  9.6.1. kai subtiekėjas (-ai) bankrutuoja, yra likviduojamas ar susidaro analogiška situacija;  9.6.2. kai subtiekėjas (-ai) dėl objektyvių priežasčių (nutrūkus teisiniams santykiams su **Pardavėju**, subtiekėjui atsisakius tiekti prekes, subteikėjo specialistui išėjus atostogų, susirgus, susižeidus, mirus, subtiekėjui netekus veiklos licencijos ir pan.) nebegali teikti visų ar dalies Sutartyje nurodytų prekių ir susijusių paslaugų;  9.6.3. Sutartyje nustatyto subtiekėjo (-ų) keitimas kitu galimas tik iš anksto raštu suderinus su **Pirkėju**. Prašymas dėl Sutartyje nustatyto subtiekėjo (ų) keitimo kitu, **Pirkėjui** pateikiamas raštu, nurodant tokio keitimo priežastis. Naujas subtiekėjas (-ai) privalo atitikti visus subtiekėjui (-ams)/suteikėjui (-ams) viešojo pirkimo, kurio pagrindu pasirašyta ši Sutartis, pirkimo sąlygose nustatytus kvalifikacinius reikalavimus. **Pardavėjui** kartu su informacija apie naujus subtiekėjus pateikia **Pirkėjui** subtiekėjo pašalinimo pagrindų nebuvimą ir kvalifikaciją patvirtinančius dokumentus;  9.6.4. **Pardavėjas** privalo nedelsiant informuoti apie Sutarties specialiosios dalies 9.6 punkte minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą ir ne žemesnę kvalifikaciją, nei tą, kuri buvo nustatyta pirkimo dokumentuose, patvirtinantys dokumentai.  9.7. Sutartį nutraukus Specialiosios dalies 5.1.2 ir 5.1.3 punktuose nurodytais atvejais, Šalių iš anksto sutartų minimalių nuostolių dydis yra 10 (dešimt) procentų nuo Sutarties specialiosios dalies 2.1 punkte nurodytos Sutarties vertės be PVM).  9.8. **Tiekėjas** privalo nedelsiant informuoti **Pirkėją**, jeigu Sutarties vykdymo metu pasikeistų **Tiekėjo** ir su juo susijusių subjektų duomenys ir informacija, kuri buvo pateikta **Pirkėjui** pasiūlymo pateikimo momentu.  9.9. **Pardavėjo** atstovas (-ai) – ...................................................  9.10. **Pirkėjo** atstovas (-ai) – ...................................................  9.11. Asmuo, atsakingas už Sutarties ir jos pakeitimų paskelbimą –....................................................  9.12. Sutarties priedai:  9.12.1. Techninė specifikacija, 14 lapų;  9.12.2. Prekės kaina, 1 lapas. |
| **10. Sutarties galiojimas**  10.1. Sutartis galioja **7 (septynis) mėnesius**, o finansinių ir garantinių įsipareigojimų atžvilgiu – iki visiško finansinių ir garantinių įsipareigojimų įvykdymo.  10.2. Sutarties pratęsimas – nenumatomas. |
| **11. Pirkėjo rekvizitai**  **Kertinis valstybės telekomunikacijų centras**  Pilies g. 23, LT-01123 Vilnius.  Juridinio asmens kodas 121738687,  PVM mokėtojo kodas LT217386811.  A. s. LT54 7044 0600 0829 8446, AB SEB bankas.  Tel. +370 5239 1708.  El. p. [info@kvtc.gov.lt](mailto:info@kvtc.gov.lt) |
| **12. Pardavėjo rekvizitai**  UAB „Blue Bridge MSP“  J. Jasinskio g. 16A, 03163 Vilnius,  Juridinio asmens kodas 301489547  PVM mokėtojo kodas LT 100003708514  A. s. LT89 2140 0300 0280 5128  Tel. (8 5) 2526060  El. p. info@bluebridge.lt |

**PIRKĖJAS PARDAVĖJAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREKIŲ PIRKIMO-PARDAVIMO SUTARTIS**

**II. BENDROJI DALIS**

**1.** **Sąvokos**

1.1. Šioje Sutartyje naudojamos pagrindinės sąvokos:

1.1.1. Sutartis – šios prekių viešojo pirkimo**–**pardavimo Sutarties Bendroji ir Specialioji dalys, prekių viešojo pirkimo**–**pardavimo Sutarties priedai.

1.1.2. Sutarties Šalys – **Pirkėjas** ir **Pardavėjas**:

1.1.2.1. **Pirkėjas** – tai Sutarties šalis, kurios rekvizitai nurodyti Sutartyje, perkantis Prekę šioje Sutartyje nurodytomis sąlygomis;

1.1.2.2. **Pardavėjas** – tai Sutarties šalis, kurios rekvizitai nurodyti Sutartyje, parduodantis Prekę šioje Sutartyje nurodytomis sąlygomis.

1.1.3. **Gavėjas** – Pirkėjo padalinys, nurodytas Sutarties specialiojoje dalyje arba Sutarties priede, kuriam pristatomos prekės.

1.1.4. **Trečiasis asmuo** – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), išskyrus Gavėją, kuris nėra šios Sutarties šalis.

1.1.5. **Licencijos** **–** visos reikalingos licencijos ir/arba leidimai būtini Sutarties vykdymui.

1.1.6. **Sutarties objektas** – prekės ir visos su jų pardavimu susijusios paslaugos (personalo apmokymai, instaliavimas, įdiegimas, pristatymas ir kt.), dėl kurių Sutarties šalys susitarė Sutarties specialiojoje dalyje ir kurios atitinka Pirkėjo nustatytus reikalavimus.

1.1.7. **Šalių iš anksto sutarti minimalūs nuostoliai** – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią **Pardavėjas** įsipareigoja sumokėti **Pirkėjui**, jeigu sutartiniai įsipareigojimai neįvykdyti arba netinkamai įvykdyti.

1.1.8. **Kainodaros taisyklės** – Sutartyje nustatyta kaina/įkainiai ar Sutarties kainos/įkainių apskaičiavimo bei kainos/įkainių koregavimo taisyklės.

1.1.9. **Prekių siunta** – tai vienu metu pristatomų prekių kiekis.

1.1.10. **Prekių partija** – tai prekės, turinčios tas pačias savybes, pagamintos pagal tą pačią technologiją, tomis pačiomis sąlygomis, iš žaliavų ar medžiagų gautų iš to paties žaliavų ar medžiagų gamintojo/ pardavėjo.

1.1.11. **Medžiagų partija** – tam tikras medžiagos kiekis, pagamintas, pagal tą pačią technologiją, tomis pačiomis sąlygomis, iš tų pačių žaliavų, gautų iš to paties žaliavų gamintojo ar pardavėjo. Nustatytos medžiagos partijos kokybę patvirtinančiu įrodymu gali būti laikomas laboratorijos tyrimų protokolas, gamintojo atitikties deklaracija, įvertinimo pažymėjimas arba sertifikatas.

1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).

1.3. Sutarties dalių ir straipsnių pavadinimai yra naudojami tik nuorodų patogumui ir aiškinant Sutartį gali būti naudojami tik kaip papildoma priemonė.

1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.

1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena.

1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.

1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

**2. Sutarties kaina/prekių įkainiai/kainodaros taisyklės**

2.1. Sutarties kaina/įkainiai – pinigų suma, kurią **Pirkėjas** Sutartyje nustatyta tvarka ir terminais įsipareigoja sumokėti **Pardavėjui**.

2.2. Sutarties kaina/įkainiai yra pastovūs ir nekeičiami visą Sutarties galiojimo laikotarpį, išskyrus atvejus, kai po Sutarties pasirašymo keičiasi prekėms taikomo PVM/akcizų tarifas*.* Perskaičiuota kaina/įkainiai įforminami raštišku Šalių susitarimu ir taikomi prekėms, kurios pristatomos po tokio Šalių pasirašyto susitarimo įsigaliojimo dienos.

2.3. Prekių įkainiai keičiami vadovaujantis Sutarties priede nustatytomis kainodaros taisyklėmis. Perskaičiuoti įkainiai įforminami raštišku Šalių susitarimu ir taikomi prekėms, kurios pristatomos po tokio Šalių pasirašyto susitarimo įsigaliojimo dienos *(jei Sutarties Specialiojoje dalyje nurodyta, kad ši sąlyga taikoma)*.

2.4. **Pardavėjas** į Sutarties kainą/prekių įkainius privalo įskaičiuoti visas su prekių tiekimu susijusias išlaidas ir mokesčius, įskaitant, bet neapsiribojant:

2.4.1. logistikos (transportavimo) išlaidas;

2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su prekių tiekimu susijusias išlaidas;

2.4.3. visas su dokumentų, kurių reikalauja **Pirkėjas**, rengimu ir pateikimu susijusias išlaidas;

2.4.4. pristatytų prekių surinkimo vietoje ir/arba paleidimo, ir/arba priežiūros išlaidas;

2.4.5. aprūpinimo įrankiais, reikalingais pristatytų prekių surinkimui ir/arba priežiūrai, išlaidas;

2.4.6. naudojimo ir priežiūros instrukcijų, numatytų Techninėje specifikacijoje, pateikimo išlaidas;

2.4.7. prekių garantinio remonto išlaidas;

2.4.8. visas su darbinių pavyzdžių pagaminimu ir pateikimu **Pirkėjui** susijusias išlaidas;

2.4.9. visas su medžiaginių pavyzdžių (pagrindinių ir priedų), kurios naudojamos produkto gamyboje, pagaminimu ir pateikimu **Pirkėjui** susijusias išlaidas.

2.5. Užsienio valiutų kursų svyravimo, gamintojų kainų keitimo rizika tenka **Pardavėjui**.

2.6. Su Sutarties Specialiojoje dalyje nurodytu Subtiekėju (-ais) **Pirkėjas** ir **Pardavėjas** gali sudaryti trišalę tiesioginio atsiskaitymo sutartį, kuria Šalių ir Subtiekėjo sutarta apimtimi ir sąlygomis **Pardavėjas** perleidžia teisę Subtiekėjui reikalauti iš **Pirkėjo** mokėti sutartą dalį Sutarties kainos. Reikalavimo teisės perleidimas Subtiekėjui nesudarius trišalės tiesioginio atsiskaitymo Sutarties negalioja.

2.7. Subtiekėjas, norėdamas, kad **Pirkėjas** tiesiogiai atsiskaitytų su juo raštu praneša **Pirkėjui**, kad pageidauja sudaryti tiesioginio atsiskaitymo sutartį. Kartu su prašymu sudaryti tiesioginio atsiskaitymo sutartį Subtiekėjas turi pateikti:

2.7.1. Pagrindines tiesioginio atsiskaitymo sutarties sąlygas nurodytas Sutarties Bendrosios dalies 2.8 punkte.

2.7.2. **Pardavėjo** patvirtinimą, kad jis sutinka Subtiekėjo siūlomomis sąlygomis sudaryti tiesioginio atsiskaitymo sutartį.

2.7.3. Dokumentus įrodančius, kad nėra Viešųjų pirkimų įstatymo 46 straipsnio 1 dalyje nurodytų pagrindų.

2.8. Tiesioginio atsiskaitymo sutartyje yra nustatoma Sutarties kainos dalis, kurios reikalavimo teisė yra perleidžiama Subtiekėjui, mokėjimų tvarka, kuri turi atitikti Sutarties Specialiojoje dalyje nustatytą tvarką, Subtiekėjo pareiga pateikti sąskaitas tik suderinus su **Pardavėju** ir pateikus šio suderinimo rašytinius įrodymus, Šalių ir Subtiekėjo pareiga informuoti apie rekvizitų pasikeitimus, mokėjimų vykdymo tvarka įvykus ginčui tarp **Pardavėjo** ir Subtiekėjo, papildomas prievolių, užtikrinimas (taikoma tik numatant avansinius mokėjimus).

2.9. Tiesioginio atsiskaitymo sutartis turi būti sudaryta ne vėliau kaip iki dienos, nuo kurios atsiranda mokėjimo prievolė pagal Sutarties Bendrosios dalies 4.1 punktą.

2.10. Tiesioginis atsiskaitymas su Subtiekėju neatleidžia **Pardavėjo** nuo jo prisiimtų įsipareigojimų pagal sudarytą Sutartį. Sutartyje numatytos **Pardavėjo** teisės, pareigos ir kiti įsipareigojimai nesusiję su reikalavimo teise sumokėti Sutarties kainą perleidimu Subtiekėjui negali būti perduoti.

2.11. **Pirkėjas** turi teisę reikšti Subtiekėjui visus atsikirtimus, kuriuos jis turėjo teisę reikšti **Pardavėjui** iki reikalavimo teisės perdavimo.

2.12. Kilus ginčui tarp **Pardavėjo** ir Subtiekėjo dėl tiesioginio atsiskaitymo, sutartyje numatytų atsiskaitymų ar jų tvarkos, visos mokėjimo prievolės vykdomos **Pardavėjui**. Jei Subtiekėjo reikalavimas (sąskaita ar kitas dokumentas) yra nesuderintas su **Pardavėju**, bus laikoma, kad tarp **Pardavėjo** ir Subtiekėjo yra kilęs ginčas.

2.13. Visi Sutarties mokėjimų dokumentai yra teikiami naudojantis informacinės sistemos „E.sąskaita“ priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis informacine sistema „E. sąskaita“, atitinkamai taikomas tuo metu galiojantis teisinis reguliavimas.

**3.** **Prekių tiekimo terminai ir sąlygos**

3.1. Prekės pristatomos Sutarties Specialiojoje dalyje (arba Sutartiespriede (-uose)) numatytais terminais ir tvarka.

3.2. Prekes **Pardavėjas** pristato savo rizika be papildomo apmokėjimo. **Pirkėjas** nuosavybės teisę į prekes įgyja abiem Šalims pasirašius dokumentą, patvirtinantį prekių perdavimą-priėmimą, kuris pasirašomas tik tuo atveju, jeigu prekės yra kokybiškos ir atitinka Sutartyje ir jos priede (-uose) joms nustatytus reikalavimus*.* Kai pristatytos prekės yra kokybiškos ir atitinka Sutartyje ir jos priede (-uose) joms nustatytus reikalavimus, dokumentas, patvirtinantis prekių perdavimą-priėmimą, turi būti pasirašomas ne vėliau kaip per 30 dienų, išskyrus kai prekėms atliekami laboratoriniai bandymai.

3.3. Už prekes, pateiktas viršijant Sutartyje/paraiškose/užsakymuose nurodytus kiekius, **Pirkėjas** neapmoka.

3.4. **Pardavėjui** pristačius mažesnę prekių siuntą negu nurodyta Sutartyje/paraiškose/užsakymuose, **Pirkėjas** grąžina **Pardavėjui** pristatytą prekių siuntą bei laikoma, kad prekės nebuvo pristatytos,o **Pardavėjas** savo lėšomis nedelsiant prekes turi atsiimti. **Pardavėjui** neįvykdžius pareigos nedelsiant atsiimti prekes, Pardavėjas neturi teisės reikšti pretenzijų dėl prekių žuvimo ar sugadinimo. Taip pat **Pardavėjui** taikomos Sutarties Bendrosios dalies 11.1 punkte numatytos sankcijos (jeigu dėl to, kad reikia atsiimti prekių siuntą praleidžiamas prekių pristatymo terminas).

3.5. **Pardavėjas** įsipareigoja po Sutarties įsigaliojimo Sutarties Specialioje dalyje nurodytais terminais:

3.5.1. parengti, pagaminti, suderinti su **Pirkėju** ir patvirtinti perkamų prekių darbinius pavyzdžius (2 egz., vienas – **Pirkėjui**, antras – **Pardavėjui**), kurie atitiktų Sutartyje ir jos priede (-uose) nustatytus reikalavimus *(jei Sutarties Specialiojoje dalyje nurodyta, kad ši sąlyga taikoma)*;

3.5.2. suderinti su **Pirkėju** ir pateikti teiktiną prekių kokybės užtikrinimo planą, parengtą pagal Teiktino kokybės užtikrinimo plano rengimo rekomendacijas arbaSutarties Specialioje dalyje nurodytus standartus *(jei Sutarties Specialiojoje dalyje nurodyta, kad ši sąlyga taikoma)*;

3.5.3. suderinti su **Pirkėju** prekės naudojimo (priežiūros) instrukciją, kuri pateikiama kartu su kiekviena preke (*jei Sutarties Specialiojoje dalyje nurodyta, kad ši sąlyga taikoma).*

3.6. Jeigu Sutarties galiojimo metu prekės gamintojas pakeičia/atnaujina šia Sutartimi perkamos prekės, modelį/pavadinimą, kuris yra nurodytas Sutartyje, **Pardavėjas**, privalo pateikti dokumentus, patvirtinančius prekių atitikimą Sutarties reikalavimams, suderinti ir patvirtinti naujo modelio/pavadinimo gaminio darbinius pavyzdžius (jeigu pagal Sutarties reikalavimus buvo privalomas darbinių pavyzdžių tvirtinimas). **Pardavėjas** suderinęs su **Pirkėju** ir su juo sudaręs papildomą susitarimą turi teisę tiekti naujo modelio/pavadinimo prekes. Naujo modelio/pavadinimo prekės turi atitikti Sutartyje ir jos priede (-uose) perkamoms prekėms nustatytus reikalavimus, tiekiamos už tą pačia kainą, o jų techniniai duomenys negali būti prasteni už techninius duomenis prekių, dėl kurių buvo sudaryta Sutartis. Naujo modelio prekės privalo būti suderinamos su kitomis **Pirkėjo** pagal šią Sutartį perkamomis ir jau įsigytomis prekėmis.

3.7. Sutarties vykdymo metu Sutartyje nurodytas prekės gamintojas gali būti keičiamas kitu gamintoju tik dėl objektyvių aplinkybių, kurių **Pardavėjui** nebuvo galima numatyti paraiškos/pasiūlymo pateikimo momentu.  Sutartyje nurodyto gamintojo keitimas kitu galimas tik iš anksto raštu suderinus su **Pirkėju** ir pasirašius susitarimą dėl gamintojo pakeitimo.  Prašymas dėl Sutartyje nustatyto gamintojo keitimo kitu, **Pirkėjui** pateikiamas raštu, nurodant tokio keitimo priežastis, kartu **Pardavėjas**, privalo pateikti dokumentus, patvirtinančius siūlomo naujo gamintojo prekių atitikimą Sutarties reikalavimams, suderinti ir patvirtinti naujo gamintojo prekių darbinius pavyzdžius (jeigu pagal Sutarties reikalavimus buvo privalomas darbinių pavyzdžių tvirtinimas). Naujo gamintojo prekės turi atitikti Sutartyje ir jos priede (-uose) perkamoms prekėms nustatytus reikalavimus, tiekiamos už tą pačia kainą, o jų techniniai duomenys negali būti prasteni už techninius duomenis prekių, dėl kurių buvo sudaryta Sutartis.

**4. Mokėjimo terminai ir sąlygos**

4.1. **Pardavėjui** sumokama, kai sutarties objektas atitinkantis Sutartyje ir jos priede (-uose) nustatytus reikalavimus perduodamas **Pirkėjui,** abiem Šalims pasirašius dokumentą, patvirtinantį prekių perdavimą-priėmimą, per 30 (trisdešimt) dienų nuo šio dokumento pasirašymoir sąskaitos faktūros gavimo dienos. Sąskaita faktūra turi būti pateikiama Viešųjų pirkimų įstatymo 22 straipsnio 3 dalyje/Viešųjų pirkimų, atliekamų gynybos ir saugumo srityje, įstatymo 12 straipsnio 10 dalyje numatytomis elektroninėmis priemonėmis. **Pirkėjui** vėluojant atsiskaityti šiame punkte numatytu terminu, **Pirkėjas, Pardavėjui** pareikalavus (ne vėliau kaip per 30 (trisdešimt) dienų nuo pareikalavimo gavimo), moka palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.

4.2. **Pardavėjui** pristačius prekes, **Pirkėjas** per 3 (tris) dienas turi teisę nuspręsti, ar **Pardavėjo** pristatytoms prekėms (nustatytai prekių partijai ar/ir siuntai) bus atliekami laboratoriniai bandymai tam, kad būtų įsitikinta, jog prekės atitinka Sutartyje ir jos priede (-uose) nustatytus reikalavimus. Jeigu **Pirkėjas** priima sprendimą, kad laboratoriniai bandymai prekėms nebus atliekami, prekės, atitinkančios Sutartyje ir jos priede (-uose) nustatytus reikalavimus, priimamos ir už priimtas prekes **Pirkėjas** sumoka **Pardavėjui** per 30 (trisdešimt) dienų nuo sąskaitos faktūros gavimo dienos. Jeigu **Pirkėjas** nusprendžia, kad laboratoriniai bandymai prekėms bus atliekami, už prekes sumokama per 30 (trisdešimt) dienų po to, kai yra gauti laboratorinių bandymų rezultatai ir patvirtinta, kad prekės atitinka Sutartyje ir jos priede (-uose) nustatytus reikalavimus *(jei Sutarties Specialiojoje dalyje nurodyta, kad ši sąlyga taikoma)*.

4.3. Jeigu už prekes bus mokamas Sutarties Specialiojoje dalyje nurodyto dydžio avansas, **Pardavėjas** įsipareigoja per 5 (penkias) darbo dienas nuo pranešimo gavimo dienos pateikti **Pirkėjo** sumokamo avanso sumai, avansinio apmokėjimo banko garantiją arba draudimo bendrovės laidavimo raštą (kuri/-is galiotų 2 (du) mėnesius ilgiau nei prekių pristatymo terminas) ir avansinio mokėjimo sąskaitą.Jeigu avanso apmokėjimas bus užtikrintas laidavimu, **Pardavėjas** taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis  *(jei Sutarties Specialiojoje dalyje nurodyta, kad sąlyga dėl avanso taikoma).*

4.4. Avansinio apmokėjimo banko garantijoje ar laidavimo rašte privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl **Pardavėjo** kaltės, iš **Pirkėjo** gavimo, sumokėti **Pirkėjui** sumą, neviršijant laidavimo/garantijos sumos, pinigus pervedant į **Pirkėjo** sąskaitą.

4.5. Avansinio apmokėjimo banko garantijoje ar laidavimo rašte negali būti nurodyta, kad garantas ar laiduotojas atsako tik už tiesioginių nuostolių atlyginimą. Negali būti įrašytos nuostatos ar sąlygos, kurios įpareigotų **Pirkėją** įrodyti garantiją ar laidavimo raštą išdavusiai įmonei, kad su **Pardavėju** Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti (arba vilkinti mokėjimą) garantija ar laidavimu užtikrinamos (laiduojamos) sumos.

4.6. Avansinio apmokėjimo banko garantija arba draudimo bendrovės laidavimo raštas, neatitinkantys Sutarties Bendrosios dalies 4.3-4.5 punktuose nustatytų reikalavimų, nebus priimami. Tokiu atveju bus laikoma, kad **Pardavėjas** avansinio apmokėjimo banko garantijos arba draudimo bendrovės laidavimo rašto **Pirkėjui** nepateikė ir bus atsiskaitoma pagal Sutarties Bendrosios dalies 4.1 punktą.

4.7. **Pirkėjas** avansą sumoka per 10 (dešimt) dienų nuo avansinio apmokėjimo banko garantijos ar draudimo bendrovės laidavimo rašto ir avansinio mokėjimo sąskaitos gavimo dienos.

4.8. Šalys turi teisę sudaryti papildomus susitarimus dėl avansinio apmokėjimo banko garantijoje arba draudimo bendrovės laidavimo rašte numatytos sumos sumažinimo **Pardavėjui** tinkamai įvykdžius dalį įsipareigojimų.

**5. Prekių kokybė**

5.1. Prekės turi atitikti Sutartyje ir jos priede (-uose) nurodytus reikalavimus.

5.2. **Pardavėjas** sutinka, kad, vadovaujantis LKS STANAG 4107 reikalavimais, Valstybinio kokybės užtikrinimo atstovas Lietuvoje gali kreiptis į atitinkamą NATO valstybės ar organizacijos Valstybinio kokybės užtikrinimo padalinį **Pardavėjo** valstybėje, kad būtų vykdoma Valstybinio kokybės užtikrinimo priežiūra sutarties vykdymo laikotarpiu (*jei Sutarties Specialiojoje dalyje nurodyta, kad ši sąlyga taikoma).* Jeigu **Pardavėjas** nėra gamintojas, šis reikalavimas įtraukiamas į **Pardavėjo** sutartį su jam prekes pagaminusiu tiekėju, apie tai informuojant **Pirkėją** ir pateikiant atitinkamus dokumentus (*jei Sutarties Specialiojoje dalyje nurodyta, kad ši sąlyga taikoma).*

5.3. Prekių priėmimo metu nustačius jų neatitikimą Sutartyje ir jos priede (-uose) nustatytiems reikalavimams, nedelsiant kviečiami **Pardavėjo** atstovai, kuriems dalyvaujant surašomas aktas, prekės nepriimamos, o **Pardavėjui** taikoma sutartinė atsakomybė, jeigu prekių pristatymo terminas jau pasibaigęs.

5.4. Tuo atveju, kai konfliktas dėl prekių kokybės ir jų atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertų darbu susijusias išlaidas padengia Šalis, kurios nenaudai priimtas ekspertų sprendimas.

5.5. **Pirkėjui**, vadovaujantis Sutarties Bendrosios dalies 4.2 punktu, nusprendus prekėms atlikti laboratorinius bandymus, iš pasirinktos prekių siuntos, dalyvaujant **Pardavėjo** atstovui, pasirenkamas Sutarties Specialioje dalyje nurodytas prekių kiekis, kurių atitikimas reikalavimams, nustatytiems Sutartyje ir jos priede (-uose), bus tikrinamas *(jei Sutarties Specialiojoje dalyje nurodyta, kad ši sąlyga taikoma)*.

5.6. Jeigu laboratorinių bandymų metu patikrinus prekių atitikimą reikalavimams, nustatytiems Sutartyje ir priede (-uose), nustatoma, kad prekės jų neatitinka, jos nepriimamos, likusios prekės (partija ir/ar siunta) grąžinamos **Pardavėjui**. Už prekes neapmokama bei laikoma, kad prekės nebuvo pristatytos, o **Pardavėjui** taikomos Sutarties Bendrosios dalies 11.1 punkte numatytos sankcijos. Nustačius prekių neatitikimą Sutartyje ir jos priede (-uose) nustatytiems reikalavimams, **Pirkėjas** už bandymams panaudotas prekes neapmoka, o **Pardavėjas** turi apmokėti laboratorinių bandymų išlaidas bei sumokėti **Pirkėju**i 10% dydžio nuo išbrokuotos partijos kainos be PVM Šalių iš anksto sutartus minimalius nuostolius, kurie skirti atlyginti **Pirkėjo** patirtas administracines išlaidas, organizuojant prekių laboratorinių bandymų procedūras. Tokiu atveju **Pardavėjas** privalo vietoj nepriimtų prekių, neatitinkančių Sutartyje ir jos priede (-uose) nustatytiems reikalavimams, pristatyti naujas, Sutarties ir jos priede (-uose) nustatytus reikalavimus atitinkančias prekes. Prekių keitimas vykdomas Sutarties specialiojoje dalyje nustatytu terminu *(jei Sutarties Specialiojoje dalyje nurodyta, kad ši sąlyga taikoma)*.

5.7. Jeigu laboratorinių bandymų metu patikrinus prekių atitikimą reikalavimams, nustatytiems Sutartyje ir jos priede (-uose), nustatoma, kad prekės juos atitinka, **Pirkėjas** apmoka laboratorinių bandymų išlaidas, o **Pardavėjas** turi laboratoriniams bandymams panaudotas prekes pakeisti **Pirkėjui** naujomis prekėmis be papildomo apmokėjimo.

**6. Prekės kokybės garantija**

6.1. Prekėms suteikiamas Sutarties specialiojoje dalyje (arba Sutarties priede) nurodytas kokybės garantijos/tinkamumo naudoti terminas.

6.2. Kokybės garantijos/tinkamumo naudoti termino metu **Pardavėjas** privalo ne vėliau kaip per Sutarties Specialiojoje dalyje nustatytą terminą savo sąskaita vietoj prekės su trūkumais pateikti kitą lygiavertę prekę (prekė neprivalo būti identiška perkamai prekei, tačiau turi galėti vykdyti funkcijas, kurių vykdymui skirta pagal Sutartį perkama prekė), kuria būtų galima naudotis prekės įsigytos pagal šią Sutartį trūkumų šalinimo laikotarpiu, atitinkančia šioje Sutartyje ir jos priede (-uose) nustatytus reikalavimus *(jei Sutarties Specialiojoje dalyje nurodyta, kad ši sąlyga taikoma)*.

6.3.Kokybės garantijos termino metu **Pardavėjas** privalo ne vėliau kaip per Sutarties Specialiojoje dalyje nustatytą terminą savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus bei kompensuoti **Pirkėjo** patirtus nuostolius (jeigu tokie buvo)/Tinkamumo naudoti termino metu **Pardavėjas** privalo ne vėliau kaip per Sutarties Specialiojoje dalyje nustatytą terminą savo sąskaita pakeisti prekes atitinkančiomis šioje Sutartyje ir jos priede (-uose) nustatytiems reikalavimams bei kompensuoti **Pirkėjo** patirtus nuostolius (jeigu tokie buvo).

6.4. Apie garantinio/tinkamumo naudoti termino metu pastebėtus prekių trūkumus **Pardavėjas** informuojamas raštu (paštu, el. paštu ir kt.). Pareikšti pretenziją dėl prekės kokybės galima viso garantinio/tinkamumo naudoti termino galiojimo metu.

6.5. **Pirkėjas** prekių kokybės garantijos termino metu gali nuspręsti atlikti laboratorinius bandymus iš pasirinktos prekių siuntos arba kiekvienos partijos (jeigu siuntą sudaro kelios partijos), dalyvaujant **Pardavėjo** atstovui, pasirenkant Sutarties specialioje dalyje nurodytą prekių kiekį, kurių atitikimas reikalavimams, nustatytiems Sutartyje ir priede (-uose) bus tikrinamas. Tuo atveju, kai gauti laboratorinių bandymų rezultatai neatitinka Sutarties ir jos priede (-uose) prekėms nustatytų reikalavimų, brokuojama visa pristatyta prekių siunta/partija ir laboratorinių bandymų išlaidas, apmoka **Pardavėjas**. Nustatytų reikalavimų neatitinkančų prekių pakeitimas kokybiškomis vykdomas pagal Sutarties bendrosios dalies 6.3 punkto nuostatas *(jei Sutarties Specialiojoje dalyje nurodyta, kad ši sąlyga taikoma)*.

6.6. Jeigu prekė pakeičiama nauja, jai suteikiamas toks pats Sutarties Specialiojoje dalyje nurodytas garantinis terminas, kuris skaičiuojamas nuo dokumento, patvirtinančio naujų prekių perdavimą-priėmimą, pasirašymo dienos.

6.7. Prekių, kuriomis **Pirkėjas** negalėjo naudotis trūkumų šalinimo metu, kokybės garantijos terminas pratęsiamas laikotarpiu, kuris yra lygus prekės trūkumų šalinimo laikotarpiui.

6.8. Sutarties Specialiojoje dalyje (arba Sutarties priede) nurodyta kokybės garantija netaikoma, jeigu **Pardavėjas** įrodys, kad prekių trūkumai atsirado dėl neteisingo ar netinkamo **Pirkėjo** elgesio su prekėmis arba trečiųjų asmenų veiklos, arba nenugalimos jėgos.

**7. Nenugalimos jėgos *(force majeure)* aplinkybės**

7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

**8. Kodifikavimas**

8.1. Per 5 (penkias) dienas po Sutarties įsigaliojimo **Pardavėjas** privalo pateikti **Pirkėjui** jo nurodytu adresu pasirašytos Sutarties kopiją ir perkamoms prekėms identifikuoti reikalingus duomenis pagal šios Sutarties priede pateiktas formas „Kodifikuotinų materialinių vertybių sąrašas“ ir „Informacija apie gamintoją ir tiekėją“. **Pardavėjas** turi pateikti užpildytas ir pasirašytas formas elektroniniu pavidalu arba popierines jų kopijas *(jei Sutarties Specialiojoje dalyje nurodyta, kad ši sąlyga taikoma)*.

8.2. **Pirkėjui** pareikalavus, **Pardavėjas** privalo per 5 (penkias) dienas nemokamai pateikti kodifikavimui reikalingą papildomą techninę dokumentaciją (pvz. technines charakteristikas, brėžinius, nuotraukas, katalogus, nuorodas ir pan.).

**9. Sutarties nutraukimas**

9.1. Ši Sutartis gali būti nutraukta:

9.1.1. raštišku Šalių susitarimu;

9.1.2. nenugalimos jėgos aplinkybėms užtrukus ilgiau nei Specialiojoje Sutarties dalyje nurodytą dienų skaičių (priklausomai nuo Sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus, kiekviena Sutarties šalis gali vienašališkai nutraukti Sutartį, pranešant apie tai kitai Sutarties šaliai raštu ne vėliau kaip prieš 7 (septynias) dienas;

9.2. **Pirkėjas,** ne vėliau kaipprieš 7 (septynias) dienas ( *jei Sutarties Specialiojoje dalyje nenurodytas kitas terminas*) raštu informavęs **Pardavėją** turi teisę vienašališkai nutraukti Sutartį dėl esminio Sutarties pažeidimo. Esminiu Sutarties pažeidimu laikoma, jeigu:

9.2.1. **Pardavėjas** vėluoja pristatyti prekes Sutarties specialioje dalyje nurodytu terminu;

9.2.2. **Pardavėjas** nevykdo (ar informuoja, kad negalės vykdyti) sutartinio įsipareigojimo tiekti prekes;

9.2.3. **Pardavėjas** didina prekių kainas/įkainius, išskyrus Sutarties Bendrosios dalies 2.2 punkte numatytą atvejį;

9.2.4. **Pardavėjas** nevykdo arba netinkamai vykdo Sutarties Bendrosios dalies 6 punkte numatytus garantinius įsipareigojimus;

9.2.5. **Pardavėjas** nevykdo Sutarties Bendrosios dalies 12.4 punkte numatyto įsipareigojimo (*jeigu sutarties vykdymas bus užtikrintas laidavimu arba banko garantija*);

9.2.6. **Pardavėjo** pateiktos prekės ar jų kokybė neatitinka Sutartyje ir jos priede (-uose) nustatytų reikalavimų;

9.2.7. **Pardavėjas** nustatytu laiku nepateikia avansinio apmokėjimo banko garantijos, kuri galiotų ne mažiau kaip nurodyta Sutarties Bendrosios dalies 4.3 punkte (*jeigu pagal Sutarties sąlygas numatytas avanso mokėjimas*);

9.2.8. Sutarties galiojimo laikotarpiu **Pardavėjas** yra įtraukiamas į Nepatikimų tiekėjų ar Melagingą informaciją pateikusių tiekėjų sąrašus;

9.2.9. Sutarties vykdymo metu paaiškėja, kad **Pardavėjas** ar jo teikiamos prekės nėra patikimos ir kelia pavojų nacionaliniam saugumui;

9.2.10 Sutarties vykdymo metu paaiškėja Viešųjų pirkimų įstatymo 46 straipsnio 1 dalyje/Viešųjų pirkimų, atliekamų gynybos ir saugumo srityje, įstatymo 34 straipsnio 1 dalyje numatytos aplinkybės;

9.2.11 Sutarties vykdymo metu paaiškėja, kad Sutartis buvo pakeista pažeidžiant Viešųjų pirkimų įstatymo 89 straipsnį/Viešųjų pirkimų, atliekamų gynybos ir saugumo srityje, įstatymo 53 straipsnį.

9.3. **Pirkėjas,** ne vėliau kaipprieš 7 (septynias) dienas (*jei Sutarties Specialiojoje dalyje nenurodytas kitas terminas*) raštu informavęs **Pardavėją** turi teisę vienašališkai nutraukti Sutartį, jeigu **Pardavėjas** yralikviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo.

9.4. Nutraukus sutartį, **Pardavėjas** per 10 (dešimt) dienų nuo Sutarties nutraukimo dienos turi grąžinti **Pirkėjui** jo sumokėtą avansą (jei toks buvo sumokėtas) už prekes, kurios nebuvo pristatytos.

**10. Ginčų sprendimo tvarka**

10.1. Sutartis sudaryta ir turi būti aiškinama pagal Lietuvos Respublikos teisę.

10.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal **Pirkėjo** (arba jeigu **Pirkėjas** ne juridinis asmuo, o Lietuvos kariuomenės padalinys *„pagal juridinio asmens – Lietuvos kariuomenės“*) buveinės vietą.

**11. Atsakomybė**

11.1. Pavėlavęs pristatyti prekes per Sutarties specialiojoje dalyje nurodytą terminą, **Pardavėjas** moka **Pirkėjui** nuo 0,05 iki 0,2 % dydžio *(konkretus dydis nurodomas Sutarties Specialiojoje dalyje)* nuo nepristatytų prekių kainos be PVM už kiekvieną uždelstą dieną/valandą (*taikoma priklausomai nuo to, kaip įsipareigojimo terminas (dienomis ar valandomis) yra skaičiuojamas Sutarties Specialiojoje dalyje*) Šalių iš anksto sutartus minimalius nuostolius, kurių sumokėjimas neatleidžia **Pardavėjo** nuo pareigos atlyginti visus **Pirkėjo** patirtus nuostolius **Pardavėjui** nevykdant arba netinkamai vykdant Sutartį. Šalių iš anksto sutartus minimalius nuostolius **Pardavėjas** įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.

11.2*.* Kokybės garantijos termino metu pavėlavęs per Sutarties Specialioje dalyje nustatytą terminą įvykdyti Sutarties Bendrosios dalies 6.2 punkte nustatytus įsipareigojimus, **Pardavėjas** moka **Pirkėjui** nuo 0,05 iki 0,2 % *dydžio (konkretus dydis nurodomas Sutarties Specialiojoje dalyje)* nuo prekių, kurioms yra nesuteiktos pakaitinės prekės, kainos/įkainių be PVM už kiekvieną uždelstą dieną/valandąŠalių iš anksto sutartus minimalius nuostolius, kurių sumokėjimas neatleidžia **Pardavėjo** nuo pareigos atlyginti visus **Pirkėjo** patirtus nuostolius **Pardavėjui** nevykdant arba netinkamai vykdant savo įsipareigojimus, susijusius su prekių garantija/tinkamumo naudoti terminu.

11.3. Garantinio/tinkamumo naudoti termino metu pavėlavęs per Sutarties Specialioje dalyje nustatytą terminą įvykdyti Sutarties Bendrosios dalies 6.3 punkte nustatytus įsipareigojimus, **Pardavėjas** moka Pirkėjui nuo 0,05 iki 0,2 % dydžio *(konkretus dydis nurodomas Sutarties Specialiojoje dalyje)* nuo prekių, kurių trūkumai nepašalinti, ar prekių, kurios yra nepakeistos, kainos be PVM už kiekvieną uždelstą dieną/valandąŠalių iš anksto sutartus minimalius nuostolius, kurių sumokėjimas neatleidžia **Pardavėjo** nuo pareigos atlyginti visus **Pirkėjo** patirtus nuostolius **Pardavėjui** nevykdant arba netinkamai vykdant savo įsipareigojimus, susijusius su prekių garantija/tinkamumo naudoti terminu.

11.4. Nutraukus Sutartį dėl Sutarties Bendrojoje dalyje 9.2.1, 9.2.2, 9.2.3, 9.2.5, 9.2.6, 9.2.7, 9.3 punktuose ar kitų Sutarties specialiojoje dalyjeišvardintų priežasčių, **Pardavėjas** per 14 (keturiolika) dienų (skaičiuojant nuo Sutarties nutraukimo dienos) turi sumokėti **Pirkėjui** ne mažiau kaip5-7 % Sutarties kainos be PVM (arba bendros pasiūlymo kainos be PVM arba bendros užsakymo kainos be PVM) *(konkretus procentinis dydis arba konkreti fiksuota suma nurodoma Sutarties Specialioje dalyje)* Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų kainos be PVM. Šalių iš anksto sutartų minimalių nuostolių sumokėjimas neatleidžia **Pardavėjo** nuo pareigos atlyginti visus **Pirkėjo** patirtus nuostolius, **Pardavėjui** nevykdant ar netinkamai vykdant sutartį. Šalių iš anksto sutartus minimalius nuostolius **Pardavėjas** įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.

11.5. Nutraukus Sutartį dėl Sutarties bendrojoje dalyje 9.2.4 punkte nurodytos priežasties, **Pardavėjas** per 7 (septynias) dienas (skaičiuojant nuo Sutarties nutraukimo dienos) turi sumokėti **Pirkėjui** prekių su trūkumais įsigijimo kainos be PVM dydžioŠalių iš anksto sutartus minimalius nuostolius, bet ne daugiau kaip visų pagal šią Sutartį neįvykdytų įsipareigojimų kainos be PVM. Šalių iš anksto sutartų minimalių nuostolių sumokėjimas neatleidžia **Pardavėjo** nuo pareigos atlyginti visus **Pirkėjo** patirtus nuostolius, **Pardavėjui** nevykdant ar netinkamai vykdant Sutartį.

11.6. Kiti sutartinės atsakomybės taikymo **Pardavėjui** atvejai nurodyti Sutarties Specialiojoje dalyje.

11.7. Vadovaujantis Lietuvos Respublikos civilinio kodekso 6.253 straipsnio 1 ir 3 dalimis, finansavimo vėlavimas iš biudžeto yra sąlyga visiškai atleidžianti **Pirkėją** nuo civilinės atsakomybės ir palūkanų mokėjimo **Pardavėjui** už pavėluotą atsiskaitymą.

**12. Sutarties galiojimas**

12.1. Sutartis įsigalioja abiem Šalims ją pasirašius ir **Pardavėjui** pateikus **Pirkėjui** Sutarties įvykdymo užtikrinimo banko garantiją ar draudimo bendrovės laidavimo raštą *(ši Sutarties įsigaliojimo, kai pateikiamas užtikrinimas, sąlyga taikoma, jeigu Sutarties Specialiojoje dalyje nurodyta, kad Sutarties vykdymas bus užtikrintas laidavimu arba banko garantija)*, užtikrinantį Sutarties Bendrosios dalies 11.4 punkte nurodytos sumos sumokėjimą. Banko garantijoje ar draudimo bendrovės laidavimo rašte garantas/laiduotojas turi įsipareigoti sumokėti Sutarties Bendrosios dalies 11.4 punkte nurodytą sumą **Pirkėjui** nutraukus Sutartį dėl bent vienos iš 9.2.1- 9.2.7, 9.3 punktuose ar kitų Sutarties Specialiojoje dalyjeišvardintų priežasčių. Banko garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimamas, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą Sutarties 11.4 punkte.

12.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant **Pardavėjo** kaltei, įvykdyti prievolę ir sumokėti įsipareigotą sumą, pinigus pervedant į **Pirkėjo** sąskaitą.

12.3. **Pardavėjas** ne vėliau kaipper 5 (penkias) darbo dienas po Sutarties pasirašymo pateikia **Pirkėjui** Sutarties bendrosios dalies 12.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties Specialiojoje dalyje nurodytas prekių tiekimo terminas ar Sutarties galiojimo terminas. **Pardavėjas** taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis*.* Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas neturi būti siejamas su visišku **Pirkėjo** patirtų nuostolių atlyginimu ir neatleidžia **Pardavėjo** nuo pareigos juos atlyginti pilnai.

12.4. Jei Sutarties vykdymo metu Sutarties įvykdymo užtikrinimą išdavęs juridinis asmuo (bankas ar draudimo bendrovė) negali vykdyti savo įsipareigojimų (sustabdoma veikla, paskelbiamas moratoriumas ir pan.), **Pardavėjas** per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei **Pardavėjas** nepateikia naujo Sutarties įvykdymo užtikrinimo, **Pirkėjas** turi teisę nutraukti Sutartį, Sutarties Bendrosios dalies 9.2.5 punkte nustatyta tvarka.

12.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos **Pardavėjui** pateikus raštišką prašymą.

12.6. Sutarties sąlygos Sutarties galiojimo laikotarpiu negali būti keičiamos, išskyrus atvejus, kai pakeitimas yra galimas vadovaujantis Viešųjų pirkimų įstatymo 89 straipsnio nuostatomis/Viešųjų pirkimų, atliekamų gynybos ir saugumo srityje, įstatymo 53 straipsnio nuostatomis ir neprieštarauja pagrindiniams viešųjų pirkimų principams bei tikslui.

12.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas. Toks Sutarties sąlygų patikslinimas nebus laikomas Sutarties sąlygų keitimu.

12.8. Sutartis gali būti pratęsta Sutarties Specialiojoje dalyje nustatytomis sąlygomis.

12.9. Esant poreikiui, **Pirkėjas** turi teisę įsigyti Sutartyje ir jos prieduose nenurodytų, tačiau su pirkimo objektu susijusių prekių neviršijant 10 procentų Sutarties Specialiosios dalies 2 punkte nurodytos maksimalios Sutarties kainos/bendros pasiūlymo kainos. Sutartyje ir jos priede (-uose) nenurodytas, tačiau su pirkimo objektu susijusias prekes **Pardavėjas** gali tiekti tik ne didesnėmis nei užsakymo dieną **Pardavėjo** prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, **Pardavėjo** pasiūlytomis, konkurencingomis ir rinką atitinkančiomis kainomis. Esant poreikiui įsigyti Sutartyje ir jos priede (-uose) nenurodytų, tačiau su pirkimo objektu susijusių prekių **Pirkėjas** ir **Pardavėjas** sudaro papildomą rašytinį susitarimą, kurio sąlygos privalo būti analogiškos Sutarties sąlygoms, atitinkamai jas pritaikant prie naujai perkamų prekių *(jei Sutarties Specialiojoje dalyje nurodyta, kad ši sąlyga taikoma)*.

12.10. Sutarties Specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

**13. Susirašinėjimas**

13.1. **Pirkėjo** ir **Pardavėjo** vienas kitam siunčiami pranešimai lietuvių/anglų (*taikoma, jeigu sutartis sudaroma anglų kalba*) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.

13.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

**14. Informacijos konfidencialumas ir asmens duomenys**

14.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai.

14.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.

14.3. **Pardavėjas** įsipareigoja be **Pirkėjo** išankstinio rašytinio sutikimo nenaudoti **Pirkėjo** jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus.

14.4. Sutartyje ir jos prieduose nurodyti asmens duomenys (vardai, pavardės, pareigos, el. paštas, ar telefono numeris) gali būti naudojami tik nustatant Šalių ar **Gavėjo** atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra įvardinami Sutarties Specialiosios dalies 9 punkte.

14.5. Sutarties šalys užtikrina, kad su asmens duomenimis tvarkomais vykdant Sutartį susipažins tik tie asmenys, kuriems tai yra būtina vykdant įsipareigojimus pagal Sutartį.

14.6. Sutartyje ir jos prieduose nurodyti asmens duomenys be atskiro kitos Šalies sutikimo negali būti perduoti tretiesiems asmenims, išskyrus **Pardavėjo** įvardintus subtiekėjus ir **Gavėją** (jei toks nurodytas), kurie yra pasitelkiami Sutarties vykdymui ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subtiekėjas Specialiosios dalies numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo.

14.7. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalys turi nedelsiant informuoti kitą Šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, yra pildomas Sutarties Specialiosios dalies 9 punktas.

14.8. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas Sutarties rezultato naudojimo tikslais.

14.9. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį pagal Sutartį tvarkomų asmens duomenų pažeidimą, Šalys viena kitą informuoja per 1 (vieną) darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.

14.10. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo.

14.11. Pažeidęs Sutarties bendrosios dalies 14.3 punkte numatytą įsipareigojimą **Pardavėjas** privalo **Pirkėjui** sumokėti 10 proc. dydžio maksimalios Sutarties vertės/pasiūlymokainos be PVM Šalių iš anksto sutartų minimalių nuostolių dydžio sumą ir atlyginti kitus dėl tokio pažeidimo padarytus nuostolius.

**15. Baigiamosios nuostatos**

15.1. Sutartis sudaryta lietuvių/anglų, lietuvių ir anglų kalba dviem/keturiais egzemplioriais (po vieną/du kiekvienai Šaliai) (*taikoma priklausomai nuo to* *kokiomis kalbomis bus sudaroma sutartis*). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio pardavėju lietuvių ir anglų kalba).

15.2. Šią Sutartį sudaro Sutarties bendroji ir specialioji dalys bei Sutarties priedas (-ai). Visi šios Sutarties priedai yra neatskiriama Sutarties dalis.

15.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.

15.4. Pažeidęs šios sutarties dalies 15.3 punkte nurodytą įpareigojimą **Pardavėjas** moka **Pirkėjui** 5 proc. maksimalios Sutarties/pasiūlymokainos be PVM dydžio šalių iš anksto sutartų minimalių nuostolių sumą, jeigu Sutarties specialiojoje dalyje nenustatyta kitaip.

15.5. **Pardavėjas** garantuoja, kad turi visas Sutarties įvykdymui reikalingas licencijas. **Pardavėjas** įsipareigoja atlyginti **Pirkėjui** nuostolius, jeigu P**irkėjui** būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant.

15.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties Šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).

15.7. Sutarties vykdymas gali būti aiškinamas Šalių raštišku sutarimu nekeičiant Sutarties sąlygų.

15.8. Subtiekėjo (-ų)/subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.

15.9. Sutarties vykdymo metu Sutartyje nurodytas (-i) subtiekėjas (-ai)/subteikėjas (-ai) gali būti keičiamas (-i) kitu (-ais) subtiekėju (-ais)/subteikėju (-ais) dėl objektyvių aplinkybių, kurių **Pardavėjui** nebuvo galima numatyti paraiškos/pasiūlymo pateikimo momentu. Sutartyje nustatyto subtiekėjo (-ų)/ subteikėjo (-ų) keitimas kitu galimas tik iš anksto raštu suderinus su **Pirkėju**.  Prašymas dėl Sutartyje nustatyto subtiekėjo (ų)/ subteikėjo (-ų) keitimo kitu **Pirkėjui** pateikiamas raštu, nurodant tokio keitimo priežastis, kartu pateikiant pagrindžiančius dokumentus, kad naujas subtiekėjas (-ai)/subteikėjas (ai) atitinka visus subtiekėjui (-ams)/subteikėjui (-ams)  viešojo pirkimo, kurio pagrindu pasirašyta ši Sutartis, dokumentuose nustatytus reikalavimus, o **Pardavėjas** dėl subtiekėjo pasikeitimo neprarado pirkimo dokumentuose nustatytos minimalios kvalifikacijos*.* Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu (*taikoma, jei* ***Pardavėjas*** *juos numato pasitelkti*).

15.10. **Pardavėjo** paskirtas asmuo/asmenys, kurie atstovauja **Pardavėjui**,priiminėja ir tvirtina **Pirkėjo** teikiamus prekių užsakymus, tiekiamų prekių sąmatą, dalyvauja susitikimuose su **Pirkėju** ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje.

15.11. **Pirkėjo** paskirti asmuo/asmenys, kurie atstovauja **Pirkėjui,** teikia **Pardavėjui** prekių užsakymus, prekių sąmatą, dalyvauja susitikimuose su **Pardavėju** ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje.

PIRKĖJAS PARDAVĖJAS

A.V.

Prekių viešojo pirkimo – pardavimo

Sutarties Nr. 1 priedas

**TECHNINĖ SPECIFIKACIJA**

|  |  |  |  |
| --- | --- | --- | --- |
|  | **Pirkimo dokumentuose nustatyti prekių techniniai rodikliai** | | **Tiekėjo siūlomi parametrai** |
| **1.** | **Bendrieji reikalavimai siūlomai įrangai** | |  |
| 1.1. | Jei licencija pagal gamintojo taisykles galioja vienam įrenginiui, licencijų reikia pateikti tiek, kiek reikalaujama įrenginių. | | Licencijų pateikiama tiek, kiek reikalaujama įrenginių. |
| 1.2. | Visos siūlomos Įrangos licencijos turi būti pateikiamos su ne mažiau kaip 5 metų gamintojo garantija (jeigu techninės specifikacijos specialiose sąlygose nenurodyta kitaip). | | Visos siūlomos Įrangos licencijos pateikiamos 5 metų gamintojo garantija. |
| 1.3. | Visą siūlomą techninę ir programinę įrangą Įrangos tiekėjas privalo užregistruoti Perkančiosios organizacijos vardu gamintojų nustatyta tvarka garantinių paslaugų teikimui, o registracijos duomenis perduoti Perkančiajai organizacijai. | | Visą siūlomą techninę ir programinę įrangą Įrangos tiekėjas užregistruos Perkančiosios organizacijos vardu gamintojų nustatyta tvarka garantinių paslaugų teikimui, o registracijos duomenis perduos Perkančiajai organizacijai. |
| 1.4. | Įrangos tiekėjas turi užtikrinti, kad gamintojas nėra paskelbęs žinios apie siūlomos įrangos gamybos arba tobulinimo nutraukimą (pvz., angl. „End of Lifetime“ arba „Discontinued“). | | Įrangos tiekėjas užtikrina, kad gamintojas nėra paskelbęs žinios apie siūlomos įrangos gamybos arba tobulinimo nutraukimą (pvz., angl. „End of Lifetime“ arba „Discontinued“). |
| 1.5. | Įrangos dokumentai turi būti lietuvių arba anglų kalba. Užrašai ant įrenginio ir jo dalių turi būti anglų arba lietuvių kalba. Gamintojo interneto svetainėje tvarkyklių ir dokumentų paieška atliekama anglų arba lietuvių kalba. | | Įrangos dokumentai yra anglų kalba. Užrašai ant įrenginio ir jo dalių yra anglų kalba. Gamintojo interneto svetainėje tvarkyklių ir dokumentų paieška atliekama anglų kalba. |
| 1.6. | Visi funkciniai ir našumo reikalavimai turi būti pagrįsti tiksliomis nuorodomis į gamintojo internetiniame puslapyje esančią informaciją arba kitus gamintojo oficialius dokumentus, nurodant dokumentą ir puslapio numerį. | | Visi funkciniai ir našumo reikalavimai pagrįsti tiksliomis nuorodomis į gamintojo internetiniame puslapyje esančią informaciją arba kitus gamintojo oficialius dokumentus, nurodant dokumentą ir puslapio numerį. |
| 1.7. | Pasiūlyme Įrangos tiekėjas turi pateikti tikslias siūlomos įrangos konfigūracijas, kuriose būtų pateikti tikslūs siūlomos Įrangos komponentų modeliai, prekių kodai, kiekiai, pavadinimai. Atitikimas techninės specifikacijos reikalavimams turi būti užtikrintas esant tokiai pačiai (vienodai) siūlomos Įrangos konfigūracijai/komplektacijai. | | Pasiūlyme Įrangos tiekėjas pateikia tikslias siūlomos įrangos konfigūracijas, kuriose pateikti tikslūs siūlomos Įrangos komponentų modeliai, prekių kodai, kiekiai, pavadinimai. Atitikimas techninės specifikacijos reikalavimams užtikrintas esant tokiai pačiai (vienodai) siūlomos Įrangos konfigūracijai/komplektacijai. |
| 1.8. | Turi būti siūlomas specializuotas virtualizuotas-programinis sprendimas (angl. – virtual appliance), skirtas užtikrinti siunčiamo bei gaunamo elektroninio pašto apsaugą, negali būti siūlomas aparatinis-programinis sprendimas (angl. – hardware appliance). Perkančioji organizacija siūlomam virtualizuotam-programiniam sprendimui suteiks šių parametrų techninę įrangą: Cisco UCSC-C240-M5SX tarnybinės stotys su 2 vnt. procesorių po 24 branduolius Intel Xeon 6248R. Šioje techninėje įrangoje turi būti užtikrinami visi specifikacijoje reikalaujami našumo ir kiti reikalavimai. | | Siūlomas specializuotas virtualizuotas-programinis sprendimas (angl. – virtual appliance), skirtas užtikrinti siunčiamo bei gaunamo elektroninio pašto apsaugą, nesiūlomas aparatinis-programinis sprendimas (angl. – hardware appliance). Tiekėjas įvertina, kad Perkančioji organizacija siūlomam virtualizuotam-programiniam sprendimui suteiks šių parametrų techninę įrangą: Cisco UCSC-C240-M5SX tarnybinės stotys su 2 vnt. procesorių po 24 branduolius Intel Xeon 6248R. Šioje techninėje įrangoje užtikrinami visi specifikacijoje reikalaujami našumo ir kiti reikalavimai. |
| 1.9. | Tiekėjas turi užtikrinti, kad įsigyjamoje įrangoje nebūtų įdiegta jokios papildomos programinės įrangos, kuri nėra būtina tokios įrangos funkcionalumui užtikrinti. Paaiškėjus, kad įrangoje yra įdiegta įtartina, šnipinėjimo ar kokia kita kenkimo programinė įranga, tai būtų traktuojama kaip reikalavimų neatitikimas ir sutarties sąlygų nesilaikymas:   * įranga grąžinama tiekėjui arba keičiama nauja lygiaverte ar geresne, tačiau saugumo reikalavimus atitinkančia įranga; * tiekėjas padengia pirkimo proceso metu pirkėjo patirtą materialinę žalą. | | Tiekėjas užtikrina, kad įsigyjamoje įrangoje nėra įdiegta jokios papildomos programinės įrangos, kuri nėra būtina tokios įrangos funkcionalumui užtikrinti. Paaiškėjus, kad įrangoje yra įdiegta įtartina, šnipinėjimo ar kokia kita kenkimo programinė įranga, tai būtų traktuojama kaip reikalavimų neatitikimas ir sutarties sąlygų nesilaikymas:   * įranga grąžinama tiekėjui arba keičiama nauja lygiaverte ar geresne, tačiau saugumo reikalavimus atitinkančia įranga; * tiekėjas padengs pirkimo proceso metu pirkėjo patirtą materialinę žalą. |
| **2.** | **Bendrieji reikalavimai siūlomo sprendimo projektavimui, diegimui ir testavimui** | |  |
| 2.1. | Pagal Perkančiosios organizacijos poreikį Įrangos tiekėjas turės suteikti ne mažiau kaip žemiau išvardintas paslaugas: | | Pagal Perkančiosios organizacijos poreikį Įrangos tiekėjas suteiks žemiau išvardintas paslaugas: |
| 2.1.1. | Sprendimo projektavimo darbai:   * suprojektuota ir nubraižyta el. laiškų judėjimo schema, atitinkanti gerąsias kibernetinio saugumo praktikas; * pateikti siūlymus dėl saugumo profilių suprojektavimo;   paruoštas migravimo procedūros šablonas. | | Sprendimo projektavimo darbai:  suprojektuota ir nubraižyta el. laiškų judėjimo schema, atitinkanti gerąsias kibernetinio saugumo praktikas;  pateikti siūlymai dėl saugumo profilių suprojektavimo; paruoštas migravimo procedūros šablonas. |
| 2.1.2. | Programinis sprendimas turi būti atnaujintas į naujausią stabilią versiją. | | Programinis sprendimas bus atnaujintas į naujausią stabilią versiją. |
| 2.1.3. | Pradinis konfigūravimas (administratoriaus rolės, administratoriaus prieiga, DNS, NTP, SNMP ir kt.). | | Pradinis konfigūravimas (administratoriaus rolės, administratoriaus prieiga, DNS, NTP, SNMP ir kt.). |
| 2.1.4. | Tinklo sąsajų konfigūravimas. | | Tinklo sąsajų konfigūravimas. |
| 2.1.5. | Tinklo maršrutų konfigūravimas. | | Tinklo maršrutų konfigūravimas. |
| 2.1.6. | El. pašto domenų konfigūravimas (ne mažiau 5 domenų). | | El. pašto domenų konfigūravimas (5 domenai). |
| 2.1.7. | Apsaugos politikų konfigūravimas skirtingiems vartotojams ar jų grupėms (ne mažiau 30 politikų). | | Apsaugos politikų konfigūravimas skirtingiems vartotojams ar jų grupėms (30 politikų). |
| 2.1.8. | Apsaugos profilių konfigūravimas (ne mažiau 30 profilių). | | Apsaugos profilių konfigūravimas (30 profilių). |
| 2.1.9. | Aukšto patikimumo telkinio konfigūravimas. | | Aukšto patikimumo telkinio konfigūravimas. |
| 2.1.10. | El. pašto apsaugos sprendimo migravimas iš šiuo metu naudojamo į perkamą sistemą, užtikrinant kad šiuo metu naudojamas el. pašto sprendimas veiktų nepertraukiamai. | | El. pašto apsaugos sprendimo migravimas iš šiuo metu naudojamo į perkamą sistemą, užtikrinant, kad šiuo metu naudojamas el. pašto sprendimas veiks nepertraukiamai. |
| 2.1.11. | Techninės dokumentacijos ir administravimo vadovo parengimą – turi būti pateikta įdiegtos įrangos atliktų darbų techninė dokumentacija (pajungimo į tinklą schema, el. laiškų judėjimo schemą, sistemos konfigūracijos ir saugos taisyklių/profilių aprašymas bei kiti duomenys, reikalingi tolimesniam įrangos konfigūravimui ir eksploatavimui (IP adresai, valdymo programų vardai, prisijungimų vardai, slaptažodžiai ir pan.). Dokumentacija turi būti parengta lietuvių kalba ir pateikta popieriniu ir elektroniniu formatu. | | Techninės dokumentacijos ir administravimo vadovo parengimą – bus pateikta įdiegtos įrangos atliktų darbų techninė dokumentacija (pajungimo į tinklą schema, el. laiškų judėjimo schema, sistemos konfigūracijos ir saugos taisyklių/profilių aprašymas bei kiti duomenys, reikalingi tolimesniam įrangos konfigūravimui ir eksploatavimui (IP adresai, valdymo programų vardai, prisijungimų vardai, slaptažodžiai ir pan.). Dokumentacija bus parengta lietuvių kalba ir pateikta popieriniu ir elektroniniu formatu. |
| 2.1.12. | Įrangos testavimą – pabaigus diegimo darbus Įrangos tiekėjas, kartu su Perkančiosios organizacijos atstovais, pagal iš anksto suderintus testavimo scenarijus, turės atlikti Įrangos veikimo testavimus (aukšto patikimumo, našumo savybių ir pan.) ir pateikti testų rezultatus popieriniu bei elektroniniu formatu. Testavimas turi vykti ne mažiau kaip 30 kalendorinių dienų, kurių metu šalinami visi pastebėti trūkumai. | | Įrangos testavimą – pabaigus diegimo darbus Įrangos tiekėjas, kartu su Perkančiosios organizacijos atstovais, pagal iš anksto suderintus testavimo scenarijus, atliks Įrangos veikimo testavimus (aukšto patikimumo, našumo savybių ir pan.) ir pateikts testų rezultatus popieriniu bei elektroniniu formatu. Testavimas vyks 30 kalendorinių dienų, kurių metu bus šalinami  visi pastebėti trūkumai. |
| 2.2. | Įdiegus sprendimą ir atlikus testavimą, per 30 kalendorinių dienų turi būti suorganizuoti perkančiosios organizacijos darbuotojų (ne mažiau 5 darbuotojų) siūlomo Sprendimo administravimo ir naudojimo, ne trumpesni nei 32 akademinių valandų mokymai turi vykti tiekėjo nurodytose patalpose Vilniaus mieste arba nuotoliniu būdu. Mokymai turi būti organizuojami gamintojo. Visi mokesčiai, susiję su mokymais (pvz. mokymų kaina, transporto išlaidos, apgyvendinimo išlaidos ir kt.), turi būti įskaičiuoti į pasiūlymo kainą. Įdiegus sprendimą, atlikus testavimą ir apmokius darbuotojus, yra pateikiamas perdavimo-priėmimo akto pasirašymui. | | Įdiegus sprendimą ir atlikus testavimą, per 30 kalendorinių dienų bus suorganizuoti perkančiosios organizacijos darbuotojų (5 darbuotojų) siūlomo Sprendimo administravimo ir naudojimo, 32 akademinių valandų mokymai, kurie vyks tiekėjo nurodytose patalpose Vilniaus mieste arba nuotoliniu būdu. Mokymai bus organizuojami gamintojo. Mokymus sudarys Fortinet NSE 6/FortiWeb, NSE4 Fortigate Security, NSE4 Fortigate infrastructure mokymų kursai. Visi mokesčiai, susiję su mokymais (pvz. mokymų kaina, transporto išlaidos, apgyvendinimo išlaidos ir kt.), įskaičiuoti į pasiūlymo kainą. Įdiegus sprendimą, atlikus testavimą ir apmokius darbuotojus, bus pateikiamas perdavimo-priėmimo akto pasirašymui. |
| 2.3. | Į Sprendimo kainą turi būti įskaičiuota ne mažiau kaip 100 konsultavimo valandų eksploatavimo klausimais visu sprendimo garantiniu laikotarpiu, numatytu šios techninės specifikacijos 3.19 punkte. | | Į Sprendimo kainą įskaičiuota 100 konsultavimo valandų eksploatavimo klausimais visu sprendimo garantiniu laikotarpiu, numatytu šios techninės specifikacijos 3.19 punkte. |
| **3.** | **Techniniai reikalavimai:** | |  |
| 3.1. | Įrangos gamintojas, modelis, modifikacija (jei yra) | Būtina išvardinti siūlomos įrangos komponentus, jų kiekius, modelius, gamintoją ir produktų kodus. Jeigu siūloma įranga licencijuojama, būtina pateikti licencijų kodus ir trumpą funkcionalumo aprašymą, kurį kiekviena licencija suteikia ir kaip tai atitinka reikalavimus. | **FML-VM16** FortiMail-VM virtual appliance for all supported platforms. 16 x vCPU cores – 2 vnt.  **FC-10-0VM16-643-02-60** FortiMail-VM16 5 Year FortiCare Premium and FortiGuard Enterprise ATP Bundle Contract 2 vnt.  **FC-10-0VM16-408-02-60** FortiMail-VM16 5 Year Advanced Management License for MSSPs and Enterprises requiring multi-tenancy and additional features – 2 vnt.  **FT-FML** "NSE 6/FortiMail Training - 3 days – 5 vnt. |
| 3.2. | Suderinamumas su virtualizacijos platformomis | Turi būti suderinta su šiuo metu perkančiosios organizacijos naudojama VMware ESXi Server 7.0 arba naujesnėmis virtualizacijos platformomis. | Suderinta su šiuo metu perkančiosios organizacijos naudojama VMware ESXi Server 7.0 arba naujesnėmis virtualizacijos platformomis. |
| 3.3. | Procesorių branduolių skaičius (vCPU) kiekvienam siūlomam programinės įrangos sprendimo įrenginiui | Ne mažiau 16. | 16 |
| 3.4. | Palaikomos virtualios tinklo sąsajos kiekvienam siūlomam programinės įrangos sprendimo įrenginiui | Ne mažiau 6. | 6 |
| 3.5. | Palaikomas pastoviosios atminties (angl. storage) kiekis kiekvienam siūlomam programinės įrangos sprendimo įrenginiui | Ne mažiau 10 TB. | 12 TB |
| 3.6. | Palaikomos vidinės atminties (RAM) kiekis kiekvienam siūlomam programinės įrangos sprendimo įrenginiui | Ne mažiau 128 GB. | 128 GB |
| 3.7. | Darbo režimai | Įrenginys turi gebėti veikti šiais darbo režimais:   * Skaidrus (angl. transparent) režimas – įrenginys jungiamas į tinklą neįtakojant esamos IP adresacijos ir elektroninio pašto srautų; * Šliuzo (angl. gateway) režimas – įrenginys jungiamas į tinklą taip, kad priimtų gaunamus ir siunčiamus laiškus vietoj esamo pašto serverio ir tik po patikrinimo perduotų tolimesniam transportavimui; * Serverio (angl. server) režimas – standartus atitinkantis SMTP serveris, galintis aptarnauti POP3, IMAP protokolus ir suteikti prieigą internetu (angl. webmail). | Įrenginys geba veikti šiais darbo režimais:  Skaidrus (angl. transparent) režimas – įrenginys jungiamas į tinklą neįtakojant esamos IP adresacijos ir elektroninio pašto srautų;  Šliuzo (angl. gateway) režimas – įrenginys jungiamas į tinklą taip, kad priimtų gaunamus ir siunčiamus laiškus vietoj esamo pašto serverio ir tik po patikrinimo perduotų tolimesniam transportavimui;  Serverio (angl. server) režimas – standartus atitinkantis SMTP serveris, galintis aptarnauti POP3, IMAP protokolus ir suteikti prieigą internetu (angl. webmail). |
| 3.8. | Aukšto patikimumo funkcijos | Elektroninio pašto apsaugos sistemą turi sudaryti du vienas kitą dubliuojantys identiški programinės įrangos sprendimai gebantys dirbti Aktyvus-Pasyvus ir Aktyvus-Aktyvus režimais. Architektūra turi neriboti ir leisti plėsti įrenginių skaičių. | Elektroninio pašto apsaugos sistemą sudaro du vienas kitą dubliuojantys identiški programinės įrangos sprendimai, gebantys dirbti Aktyvus-Pasyvus ir Aktyvus-Aktyvus režimais. Architektūra neriboja ir leidžia plėsti įrenginių skaičių. |
| Karantino ir el. laiškų eilės sinchronizacijos funkcionalumas aukšto patikimumo funkcijos režime. | Karantino ir el. laiškų eilės sinchronizacijos funkcionalumas aukšto patikimumo funkcijos režime. |
| Įrenginio gedimo detektavimo ir pranešimo funkcionalumas aukšto patikimumo funkcijos režime. | Įrenginio gedimo detektavimo ir pranešimo funkcionalumas aukšto patikimumo funkcijos režime. |
| Turi būti galima iš Pagrindinio aktyvaus nario rolę turinčio įrenginio stebėti kitų aukšto patikimumo telkinio narių būseną ir parametrus. | Galima iš Pagrindinio aktyvaus nario rolę turinčio įrenginio stebėti kitų aukšto patikimumo telkinio narių būseną ir parametrus. |
| 3.9. | Valdymo funkcijos | Turi būti realizuoti tokie įrenginio valdymo būdai:   * Valdymas grafinėje aplinkoje iš standartinės naršyklės; * Valdymas iš komandinės eilutės (CLI). | Realizuoti tokie įrenginio valdymo būdai:  Valdymas grafinėje aplinkoje iš standartinės naršyklės; Valdymas iš komandinės eilutės (CLI). |
| Daugiapakopis administravimas per domeną. | Daugiapakopis administravimas per domeną. |
| Turi galėti sukonfigūruoti skirtingas administratoriaus roles skirtingiems vartotojams. | Gali sukonfigūruoti skirtingas administratoriaus roles skirtingiems vartotojams. |
| Ryšys tarp įrenginio ir valdančiojo kompiuterio turi būti šifruojamas. | Ryšys tarp įrenginio ir valdančiojo kompiuterio šifruojamas. |
| Valdymui iš komandinės eilutės turi būti palaikomas SSH protokolas. | Valdymui iš komandinės eilutės palaikomas SSH protokolas. |
| Administratoriaus prieigos ribojimas per domenų grupę. | Administratoriaus prieigos ribojimas per domenų grupę. |
| Webmail grafinė sąsaja karantino valdymui. | Webmail grafinė sąsaja karantino valdymui. |
| Turi palaikyti SAML 2.0 SSO ir ADFS autorizacijos palaikymas WEB pašto ir karantino prieigai. | Palaiko SAML 2.0 SSO ir yra ADFS autorizacijos palaikymas WEB pašto ir karantino prieigai. |
| Turi palaikyti SNMP protokolą. | Palaiko SNMP protokolą. |
| Turi palaikyti SysLog protokolą. | Palaiko SysLog protokolą. |
| 3.10. | El pašto sprendimo našumas kiekvienam siūlomam programinės įrangos sprendimo įrenginiui | Elektroninių laiškų maršrutizavimas – ne mažiau nei 700 000 laiškų per valandą. | Elektroninių laiškų maršrutizavimas –875 000 laiškų per valandą. |
| Elektroninių laiškų maršrutizavimas atliekant brukalo ir antivirusinį patikrinimą - ne mažiau nei 600 000 laiškų per valandą. | Elektroninių laiškų maršrutizavimas atliekant brukalo ir antivirusinį patikrinimą 758 000 laiškų per valandą. |
| Taisyklių skaičius pagal gavėją įeinantiems arba išeinantiems laiškams per visą sistemą - ne mažiau 4000. | Taisyklių skaičius pagal gavėją įeinantiems arba išeinantiems laiškams per visą sistemą - 7500. |
| Pašto dėžučių skaičius dirbant serverio režimu - ne mažiau 2500. | Pašto dėžučių skaičius dirbant serverio režimu – 3000. |
| Antiviruso (angl. antivirus), apsaugos nuo pageidaujamos korespondencijos, (angl. antispam) ir turinio (angl. content) profilių skaičius per visą sistemą - ne mažiau 500. | Antiviruso (angl. antivirus), apsaugos nuo pageidaujamos korespondencijos, (angl. antispam) ir turinio (angl. content) profilių skaičius per visą sistemą - 600. |
| Saugomų el. pašto domenų skaičius - ne mažiau nei 1500 el. pašto domenų. | Saugomų el. pašto domenų skaičius - 1500 el. pašto domenų. |
| 3.11. | Pagrindinės palaikomos funkcijos | Privalo filtruoti tiek įeinantį, tiek išeinantį pašto srautą. | Filtruoja tiek įeinantį, tiek išeinantį pašto srautą. |
| Privalo valdyti el. laiškų eilę. | Valdo el. laiškų eilę. |
| Privalo filtruoti elektroninio pašto priedus ir turinį. | Filtruoja elektroninio pašto priedus ir turinį. |
| Privalo palaikyti Spam URL RealTime Block List (SURBL). | Palaiko Spam URL RealTime Block List (SURBL). |
| Privalo palaikyti trečiųjų šalių realaus laiko juoduosius sąrašus (RBL). | Palaiko trečiųjų šalių realaus laiko juoduosius sąrašus (RBL). |
| Privalo gebėti atlikti euristinę (angl. *heuristic*) elektroninio pašto srauto analizę. Gamintojas privalo reguliariai teikti taisyklių atnaujinimus šiai analizei. | Geba atlikti euristinę (angl. heuristic) elektroninio pašto srauto analizę. Gamintojas reguliariai teikia taisyklių atnaujinimus šiai analizei. |
| Privalo palaikyti elektroninio laiško filtravimą remiantis raktiniais žodžiais. | Palaiko elektroninio laiško filtravimą remiantis raktiniais žodžiais. |
| Privalo gebėti aptikti naujienlaiškius. | Geba aptikti naujienlaiškius. |
| Privalo atlikti brukalo atvaizdų paiešką elektroniniuose laiškuose. | Atlieka brukalo atvaizdų paiešką elektroniniuose laiškuose. |
| Privalo atlikti prisegtų bylų brukalo analizę. | Atlieka prisegtų bylų brukalo analizę. |
| Privalo atlikti siuntėjo IP adreso patikrinimą ir identifikuoti suklastotus IP adresus. | Atlieka siuntėjo IP adreso patikrinimą ir identifikuoti suklastotus IP adresus. |
| Privalo palaikyti GREYLIST apsaugos nuo brukalo mechanizmą. | Palaiko GREYLIST apsaugos nuo brukalo mechanizmą. |
| Privalo gebėti suformuoti baltuosius/juoduosius sąrašus globaliu, domeno ir vartotojo lygmeniu. | Geba suformuoti baltuosius/juoduosius sąrašus globaliu, domeno ir vartotojo lygmeniu. |
| Turi palaikyti gilią laiškų antraščių inspekciją (angl. deep email header inspection). | Palaiko gilią laiškų antraščių inspekciją (angl. deep email header inspection). |
| Apsauga nuo nepageidaujamos korespondencijos globalios siuntėjų reputacijos duomenų bazės pagrindu. | Apsauga nuo nepageidaujamos korespondencijos globalios siuntėjų reputacijos duomenų bazės pagrindu. |
| Privalo gebėti formuoti lokalų siuntėjų reputacijos sąrašą. | Geba formuoti lokalų siuntėjų reputacijos sąrašą. |
| Apsauga nuo nepageidaujamos korespondencijos brukalų kontrolinių sumų duomenų bazės pagrindu. | Apsauga nuo nepageidaujamos korespondencijos brukalų kontrolinių sumų duomenų bazės pagrindu. |
| Apsauga nuo nepageidaujamos korespondencijos URL kategorijų Spam, Malware, Phishing pagrindu. | Apsauga nuo nepageidaujamos korespondencijos URL kategorijų Spam, Malware, Phishing pagrindu. |
| Privalo gebėti naudoti taisyklėmis paremtą elektroninių laiškų archyvavimą į nutolusias diskines talpyklas. | Geba naudoti taisyklėmis paremtą elektroninių laiškų archyvavimą į nutolusias diskines talpyklas. |
| Privalo gebėti sukurti atskirus apsaugos nuo brukalo (angl. spam), antiviruso (angl. antivirus), autentikacijos (angl. authentication,) ir turinio valdymo (angl. content) profilius, naudojamus taisyklėms aprašyti. | Geba sukurti atskirus apsaugos nuo brukalo (angl. spam), antiviruso (angl. antivirus), autentikacijos (angl. authentication,) ir turinio valdymo (angl. content) profilius, naudojamus taisyklėms aprašyti. |
| Turi atlikti SMTP autentikaciją remiantis LDAP, RADIUS, POP3 ir IMAP. | Atlieka SMTP autentikaciją remiantis LDAP, RADIUS, POP3 ir IMAP. |
| Turi palaikyti laiškų maršrutizaciją LDAP pagrindu. | Palaiko laiškų maršrutizaciją LDAP pagrindu. |
| Turi palaikyti vartotojų patikrą LDAP atributų ir taisyklių (angl. policy) pagrindu. | Palaiko vartotojų patikrą LDAP atributų ir taisyklių (angl. policy) pagrindu. |
| Turi būti galimybė pasijungti API metodu prie Microsoft 365 paskyrų ir atlikti el. laiškų patikrą. Jeigu šiam funkcionalumui reikalinga įsigyti papildomas licencijas, tai šiuo pirkimu šios licencijos nėra įsigyjamos. | Yra galimybė pasijungti API metodu prie Microsoft 365 paskyrų ir atlikti el. laiškų patikrą. Papildomos licencijos nėra siūlomos. |
| 3.12. | Antivirusinės apsaugos funkcijos | Antivirusinė apsauga signatūrų pagrindu. | Antivirusinė apsauga signatūrų pagrindu. |
| Turi aptikti virusus ir šnipinėjimo programas (angl. *spyware*). | Aptinka virusus ir šnipinėjimo programas (angl. spyware). |
| Turi gebėti patikrinti suarchyvuotus priedus. | Geba patikrinti suarchyvuotus priedus. |
| Turi gebėti pašalinus infekuotas bylas pranešti apie tai laiško gavėjui. | Geba pašalinus infekuotas bylas pranešti apie tai laiško gavėjui. |
| Turi gebėti blokuoti elektroninio laiško priedus remiantis failo tipu. | Geba blokuoti elektroninio laiško priedus remiantis failo tipu. |
| Turi gebėti nustatyti masinį kenkėjiškų laiškų siuntimo proveržį. | Geba nustatyti masinį kenkėjiškų laiškų siuntimo proveržį. |
| Turi gebėti siųsti bylas į gamintojo debesyje esančią pažangią grėsmių aptikimo sistemą „smėliadėžę“, kuri patikrina laiško turinį virtualiose platformose. | Geba siųsti bylas į gamintojo debesyje esančią pažangią grėsmių aptikimo sistemą „smėliadėžę“, kuri patikrina laiško turinį virtualiose platformose. |
| Turi gebėti nukenksminti dokumentus, tokius kaip PDF ar Microsoft Office, pašalinant aktyvias nuorodas, makro komandas ir kt. | Geba nukenksminti dokumentus, tokius kaip PDF ar Microsoft Office, pašalinant aktyvias nuorodas, makro komandas ir kt. |
| Turi aptikti nepageidaujamas taikomąsias programas (angl. Grayware). | Aptinka nepageidaujamas taikomąsias programas (angl. Grayware). |
| 3.13. | Laiškų šifravimas | Turi gebėti sukonfigūruoti beklientį (angl. clientless) laiškų šifravimą, paremtą vartotojų tapatybe (angl. Indentity-Based Encryption (IBE)). | Geba sukonfigūruoti beklientį (angl. clientless) laiškų šifravimą, paremtą vartotojų tapatybe (angl. Indentity-Based Encryption (IBE)). |
| 3.14. | El. pašto kompromitavimo apsauga | Turi gebėti patikrinti el. laiško siuntėjo adresą (angl. anti-spoofing). | Geba patikrinti el. laiško siuntėjo adresą (angl. anti-spoofing). |
| Turi gebėti aptikti panašius el. laiško siuntėjų domenus. | Geba aptikti panašius el. laiško siuntėjų domenus. |
| 3.15. | Duomenų nutekėjimo apsauga | Turi gebėti sukonfigūruoti jautrių duomenų nutekėjimo aptikimą ir tokių duomenų žymėjimą. | Geba sukonfigūruoti jautrių duomenų nutekėjimo aptikimą ir tokių duomenų žymėjimą. |
| Turi gebėti blokuoti elektroninius laiškus, kurių turinys neatitinka nustatytos politikos. | Geba blokuoti elektroninius laiškus, kurių turinys neatitinka nustatytos politikos |
| 3.16. | URL nuorodų paspaudimo apsaugos funkcija | Turi gebėti perrašyti URL nuorodas. | Geba perrašyti URL nuorodas. |
| Turi būti galimybė integruoti su interneto naršyklių izoliavimo sprendimu, kad būtų izoliuojama darbuotojo naršyklė nuo tinklapio, kai paspaudžiama nuoroda gauta el. paštu. Šiuo pirkimu interneto naršyklių izoliavimo sprendimas nėra įsigyjamas. | Yra galimybė integruoti su interneto naršyklių izoliavimo sprendimu, kad būtų izoliuojama darbuotojo naršyklė nuo tinklapio, kai paspaudžiama nuoroda gauta el. paštu. Interneto naršyklių izoliavimo sprendimas nėra siūlomas. |
| 3.17 | Karantino funkcijos | Turi gebėti patalpinti į karantiną:   * Elektroninius laiškus, identifikuotus kaip brukalą; * Elektroninius laiškus, infekuotus nustatyto viruso; * Elektroninius laiškus, kurių priedai neatitinka nustatytos politikos (pvz. archyvai apsaugoti slaptažodžiu); * Elektroninius laiškus, kurių turinys turi nuorodas į kenkėjiškas svetaines. | Geba patalpinti į karantiną:   * Elektroninius laiškus, identifikuotus kaip brukalą; * Elektroninius laiškus, infekuotus nustatyto viruso; * Elektroninius laiškus, kurių priedai neatitinka nustatytos politikos (pvz. archyvai apsaugoti slaptažodžiu);   Elektroninius laiškus, kurių turinys turi nuorodas į kenkėjiškas svetaines. |
| Vartotojas turi galėti peržiūrėti jam adresuotų laiškų karantino saugyklą ir esant poreikiui išlaisvinti iš karantino šiuos el. laiškus. | Vartotojas gali peržiūrėti jam adresuotų laiškų karantino saugyklą ir esant poreikiui išlaisvinti iš karantino šiuos el. laiškus. |
| Vartotojai turi galėti reguliariai gauti informaciją apie jiems skirtus laiškus, saugomus karantine. | Vartotojai gali reguliariai gauti informaciją apie jiems skirtus laiškus, saugomus karantine. |
| Turi gebėti karantine atlikti paiešką. | Geba karantine atlikti paiešką. |
| 3.18. | Ataskaitos ir žurnaliniai įvykiai | Turi gebėti nustatytam laikotarpiui formuoti standartines ataskaitas (persiųstos informacijos kiekis, dažniausi siuntėjai, dažniausi gavėjai ir pan.). Tiekėjas turi parengti ne mažiau penkis ataskaitų šablonus. | Geba nustatytam laikotarpiui formuoti standartines ataskaitas (persiųstos informacijos kiekis, dažniausi siuntėjai, dažniausi gavėjai ir pan.). Tiekėjas parengs penkis ataskaitų šablonus. |
| Turi gebėti išsaugoti įrašus apie konfigūracijos pokyčius, incidentus ir kitą veiklą. | Geba išsaugoti įrašus apie konfigūracijos pokyčius, incidentus ir kitą veiklą. |
| Turi gebėti generuoti ataskaitas nustatytu dažnumu. | Geba generuoti ataskaitas nustatytu dažnumu. |
| Turi gebėti nukreipti žurnalinių įrašų persiuntimą į nuotolinius Syslog serverius. | Geba nukreipti žurnalinių įrašų persiuntimą į nuotolinius Syslog serverius. |
| Turi gebėti integruoti žurnalinių įvykių persiuntimą į saugumo informacijos ir įvykių valdymo sistemas (angl. SIEM). | Geba integruoti žurnalinių įvykių persiuntimą į saugumo informacijos ir įvykių valdymo sistemas (angl. SIEM). Siūlomas sprendimas naudoja comma-separated value (CSV) integracijai su SIEM sprendimais. |
| Turi gebėti atlikti žurnalinių įvykių įrašų paiešką per visus aukšto patikimumo telkinio narius. | Geba atlikti žurnalinių įvykių įrašų paiešką per visus aukšto patikimumo telkinio narius. |
| 3.19. | Garantiniai įsipareigojimai, techninis aptarnavimas | Ne mažiau 60 mėnesių 24x7 gamintojo užtikrinta garantija (pradedant skaičiuoti nuo perdavimo-priėmimo akto pasirašymo datos). Garantijos metu turi būti nemokamai šalinami įrangos gedimai, pateikiami programinės įrangos atnaujinimai (naujos versijos, klaidų pataisymai ir pan.). Garantiniu laikotarpiu turi galioti visos licencijos ir jų užtikrinami funkcionalumai. | 60 mėnesių 24x7 gamintojo užtikrinta garantija (pradedant skaičiuoti nuo perdavimo-priėmimo akto pasirašymo datos). Garantijos metu bus nemokamai šalinami įrangos gedimai, pateikiami programinės įrangos atnaujinimai (naujos versijos, klaidų pataisymai ir pan.). Garantiniu laikotarpiu galios visos licencijos ir jų užtikrinami funkcionalumai. |
| Garantija visu sutarties galiojimo laikotarpiu (nuo perdavimo–priėmimo akto pasirašymo dienos) turi apimti abiejų programinės įrangos sprendimų gamintojo parašų (brukalų, virusų, URL duomenų bazių ir kt. pagal aukščiau techninėje specifikacijoje aprašytus reikalavimus) prenumeratą. | Garantija visu sutarties galiojimo laikotarpiu (nuo perdavimo–priėmimo akto pasirašymo dienos) apima abiejų programinės įrangos sprendimų gamintojo parašų (brukalų, virusų, URL duomenų bazių ir kt. pagal aukščiau techninėje specifikacijoje aprašytus reikalavimus) prenumeratą.  Komplektuojama gamintojo garantija:  FC-10-0VM16-643-02-60 (FortiMail-VM16 5 Year FortiCare Premium and FortiGuard Enterprise ATP Bundle Contract) – 2 vnt.  FC-10-0VM16-408-02-60 (FortiMail-VM16 5 Year Advanced  Management License for MSSPs and Enterprises requiring multi-tenancy and additional features) – 2 vnt. |
| 3.20. | Kiti reikalavimai | Tiekėjo pasiūlymo pateikimo dieną, siūlomam programinės įrangos sprendimui neturi būti paskelbta gamintojo garantijos priežiūros pabaiga (angl. End-of service, End-of-life, End-of-Support ir pan.), kuri būtų anksčiau, nei 5 metai nuo pasiūlymo pateikimo dienos. | Tiekėjo pasiūlymo pateikimo dieną, siūlomam programinės įrangos sprendimui nėra paskelbta gamintojo garantijos priežiūros pabaiga (angl. End-of service, End-of-life, End-of-Support ir pan.), kuri būtų anksčiau, nei 5 metai nuo pasiūlymo pateikimo dienos. |
| Tiekėjas turi nurodyti siūlomos garantijos parinkčių gamintojo kodus. | Tiekėjas nurodo siūlomos garantijos parinkčių gamintojo kodus:  FC-10-0VM16-643-02-60 (FortiMail-VM16 5 Year FortiCare Premium and FortiGuard Enterprise ATP Bundle Contract) – 2 vnt.  FC-10-0VM16-408-02-60(FortiMail-VM16 5 Year Advanced Management License for MSSPs and Enterprises requiring multi-tenancy and additional features) – 2 vnt. |
| Tiekėjas turi būti siūlomos įrangos gamintojas arba oficialus gamintojo atstovas ir (arba) įgaliotas partneris. (Pateikti gamintojo raštą arba nuorodą gamintojo tinklapyje). | Tiekėjas yra siūlomos įrangos įgaliotas partneris. (Pasiūlyme pateikiamas gamintojo raštas). |
| Prieiga prie gamintojo internetiniame puslapyje esančių techninių resursų, tarp jų ir programinės įrangos bibliotekos lietuvių arba anglų kalbomis. | Prieiga prie gamintojo internetiniame puslapyje esančių techninių resursų, tarp jų ir programinės įrangos bibliotekos, yra anglų kalba. |
| Pateikiamos programinio sprendimo licencijos turi būti neriboto laiko (angl. Perpetual) tipo, t. y. pasibaigus garantiniam aptarnavimui sistema neturi nustoti veikti ir jos funkcionalumas neturi būti niekaip ribojamas. | Pateikiamos programinio sprendimo licencijos neriboto laiko (angl.  Perpetual) tipo, t. y. pasibaigus garantiniam aptarnavimui sistema nenustos veikti ir jos funkcionalumas nebus niekaip ribojamas. |

**REIKALAVIMAI, SUSIJĘ SU NACIONALINIU SAUGUMU**

1. Tiekėjo siūlomos prekės/paslaugos neturi kelti grėsmės nacionaliniam saugumui. Tiekėjas teikdamas ir pasirašydamas pasiūlymą turės patvirtinti, kad siūlomos prekės/paslaugos nekelia grėsmės nacionaliniam saugumui.
2. Tiekėjas (visi ūkio subjektų grupės nariai), jo subtiekėjai, gamintojai neturi kelti grėsmės nacionaliniam saugumui.
3. Perkančioji organizacija visais atvejais laikys, kad tiekėjas (visi ūkio subjektų grupės nariai), jo subtiekėjai, gamintojai nėra patikimi ir kelia pavojų nacionaliniam saugumui, jeigu ji gaus kompetentingų institucijų pateiktą tai patvirtinančią informaciją.
4. Perkančioji organizacija vadovaudamasi VPĮ 37 straipsnio 9 dalimi laikys, kad siūlomos prekės ar paslaugos kelia grėsmę nacionaliniam saugumui, kai:
   1. techninės ar programinės įrangos gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar terito;
   2. techninės ar programinės įrangos priežiūra ar palaikymas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.
5. Perkančioji organizacija vadovaudamasi VPĮ 47 straipsnio 9 dalimi laikys, kad siūlomos prekės ar paslaugos kelia grėsmę nacionaliniam saugumui, kai tiekėjas turi interesų, galinčių kelti grėsmę nacionaliniam saugumui, ir draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ  92 straipsnio 14 dalyje numatytame sąraše nurodytose valstybėse ar teritorijos.
6. Perkančioji organizacija, vadovaudamasi Viešųjų pirkimų įstatymo 17 straipsnio 5 dalimi pirkime neleis dalyvauti tiekėjams (juridiniams asmenims)/subtiekėjams (juridiniams asmenims), kurie nėra registruoti Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje Pasaulio prekybos organizacijos sutartį dėl viešųjų pirkimų ir kitus tarptautinius susitarimus. Taip pat pirkime neleidžiama dalyvauti tiekėjams (fiziniams asmenims)/subtiekėjams (fiziniams asmenims), kurie nėra deklaravę gyvenamosios vietos Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje Pasaulio prekybos organizacijos sutartį dėl viešųjų pirkimų ir kitus tarptautinius susitarimus.

\_\_\_\_\_\_\_\_\_\_\_\_\_\_\_\_\_\_\_\_\_\_

Prekių viešojo pirkimo – pardavimo Sutarties Nr.

2 priedas

**PREKĖS KAINA**

|  |  |  |  |
| --- | --- | --- | --- |
| **Prekių pavadinimas** | **Kaina, eurais be PVM** | **PVM** | **Kaina, eurais su PVM** |
| *1* | *2* | *3* | *4* |
| Elektroninio pašto apsaugos sprendimas  Gamintojas: Fortinet | 386 000,00 | 81 060,00 | 467 060,00 |